पाएं अपने शहर की ताज़ा ख़बरें और फ्री ई-पेपरडाउनलोड करें
चार दिन तक सुबह 7 से दोपहर 3 बजे तक कृषि उपज मंडी समिति संचालित होने के बाद शनिवार को स्थानीय प्रशासन द्वारा मंडी को सुबह 11 बजे तक ही संचालित करने के निर्देश जारी कर दिए। इसके विरोध में रविवार को यहां के व्यापारियों ने मंडी बंद रखने का निर्णय लिया। अप्रैल के अंतिम सप्ताह में राज्य सरकार द्वारा कृषि उपज मंडियों में कारोबार का समय सुबह 7 बजे से 11 बजे तक यानि 5 घंटे ही निर्धारित रखा था। इसके विरोध में व्यापारियों ने तीन दिन तक मंडी को बंद रखा। इसके बाद 28 अप्रैल को सरकार ने फिर से मंडी को सुबह 7 से दोपहर 3 बजे तक संचालित करने के निर्देश जारी कर दिए। इसके बाद व्यापारियों ने मंडी में कारोबार शुरु कर दिया था।
लेकिन शनिवार को एसडीएम नीरज मीणा ने मंडी समिति को निर्देश जारी कर आगामी दिनों में मंडी को फिर से सुबह 7 से 11 बजे तक ही खोलने के निर्देश दे दिए। व्यापारियों को इसकी सूचना मिलने पर उन्होंने मंडी प्रशासन से वार्ता की। मंडी प्रशासन का कहना था कि कोरोना महामारी के कारण एसडीएम ने निर्देश दिए है। इसकी पालना जरुरी है। व्यापारियों ने बताया कि इस समय मंडी में रोजाना करीब 50 लाख रुपए का कारोबार हो रहा है। बांदीकुई सहित आसपास के गांवों से रोजाना बडी संख्या में किसान माल लेकर आ रहे है। लेकिन मंडी को सिर्फ 5 घंटे खोलने के आदेश देना गलत है। इतने कम समय में मंडी में कारोबार होना संभव नहीं है। मंडी व्यापार एसोसिएशन के अध्यक्ष भगवान सहाय चौधरी ने बताया कि रविवार को मंडी बंद रहेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn